**ŠILUTĖS R. VILKYČIŲ PAGRINDINĖS MOKYKLOS VEIKLOS KOKYBĖS ĮSIVERTINIMO ATASKAITA**

2016-2017 M. M.

(2017 m. birželis)

**MOKYKLOS VEIKLOS ĮSIVERTINIMO GRUPIŲ**

**REKOMENDACIJOS**

Mokyklos veiklos kokybės įsivertinimas buvo atliktas vadovaujantis Mokyklos, įgyvendinančios bendrojo ugdymo programas, veiklos kokybės įsivertinimo metodika (2016 m.).

Dėl 2 srities „Ugdymas(sis) ir mokinių patirtys“ temos 2.2. „Vadovavimas mokymuisi“ veiklos rodiklio „2.2.2. „Ugdymo(si) organizavimas“ rezultatų pagerinimo

***(2.2.2. „Ugdymo(si) organizavimas“)***

* Mokyklos psichologei 2017 m. rugsėjo-spalio mėnesiais nustatyti 1-10 klasių mokinių mokymosi stilius, parengti klasių sąrašus su nustatytais mokinių mokymosi stiliais ir pateikti rekomendacijas aplanke „Mokinių mokymosi stilių aprašai“. Mokytojai, naudodamiesi pateiktais duomenimis, organizuoja veiklų diferencijavimą pamokose.
* Visiems mokytojams koreguoti ilgalaikius teminius planus: detalizuoti integruojamas programas, atsižvelgiant į mokyklos ugdymo planą; dalyko vidinėje integracijoje numatyti konkrečią integruojamą temą; planuose fiksuoti bent 1-2 tarpdalykines integruotas veiklas per mokslo metus.
* Visiems mokytojams ilgalaikiuose planuose, pastabų skiltyje, suplanuoti bent 2 pamokas mokyklos edukacinėse erdvėse ir už mokyklos ribų esančiose aplinkose.
* Rugsėjo mėnesį kiekvienam mokytojui kartu su mokiniais susikurti ir aptarti klasės taisykles, tarpusavio susitarimus; ugdymo procese reguliariai juos priminti ir jų laikytis.

Dėl 2 srities „Ugdymas(sis) ir mokinių patirtys“ temos 2.4. „Vertinimas ugdant“ veiklos rodiklio „2.4.1. „Vertinimas ugdymui“ rezultatų pagerinimo

***(2.4.1. „Vertinimas ugdymui“)***

* Mokytojams konkretizuoti savo dalyko vertinimo tvarkas, apibrėžti kaupiamąjį vertinimą. Mokslo metų pradžioje supažindinti mokinius ir jų tėvus su savo dalyko vertinimo tvarka ir vertinimo kriterijais (Tamo dienynas, informacinis stendas klasėje ir pan.).
* Mokytojams formuluoti aiškų ir konkretų mokymosi uždavinį, pamokoje nuolat grįžti prie išmokimo stebėjimo, mokyti mokinius įvertinti savo ir draugo darbą pamokoje.
* Mokytojams kartu su mokiniais numatyti tolesnio mokymo ir mokymosi uždavinius, naudoti įvairius mokymo(si) metodus ir strategijas, kad mokinys patirtų sėkmę. Mokytojai supažindina kitų dalykų mokytojus, klasės vadovus, pagalbos mokiniui specialistus apie mokinių daromą pažangą, mokymosi problemas, siekiant, kad kuo anksčiau būtų mokiniui suteikta visapusiška pagalba.
* Gerinti tėvų (globėjų, rūpintojų) informavimą: mokytojams laiku pateikti išsamią informaciją apie mokinio daromą pažangą, kuri skatintų tėvus (globėjus, rūpintojus) bendrauti ir bendradarbiauti su mokykla, siekiant gerų vaiko mokymosi rezultatų, pažangos.